Երբ թղթակիցը հարցուց, թէ յամենայնդէպս, ճաշարաններուն մէջ, ինչպէս պարոն Փաշինեանը կ’ըսէ, հանդիպումներ ՀՀԿ-ականներու հետ կ’ունենա՞ք՝ Ռուստամեան պատասխանեց. «Նախ պէտք է հասկնալ, թէ ուրկէ հասած է պարոն վարչապետին այդ տեղեկութիւնը, տեսա՞ծ են, խօսակցութիւն արձանագրա՞ծ են, ձայնագրա՞ծ են՝ թող հրապարակեն, մենք ալ գիտնանք: Եթէ տեսաձայնագրուած է խօսակցութիւնը, այդ ալ հարց է… ատիկա կը տեղափոխուի այլ մտահոգիչ ոլորտ: Թող հրապարակեն ու ըսեն, մենք ոչ մէկ ձեւով կապուած ենք այս հարցերուն հետ: Կասկածը լաւ վահան է, բայց վատ սուր, կասկածով կարելի է պաշտպանուիլ, բայց կարելի չէ յարձակիլ»: